Sanral-advertensies glo ‘n vermorsingDie 200%-styging in Sanral se advertensiekoste die afgelope twee jaar is ‘n “skokkende vermorsing van tyd”, het die Bondgenootskap teen Stedelike Tol (Outa) Maandag gesê. “Dit moet een van die wêreld se onsuksesvolste veldtogte wees, waar miljoene rande van belastinggeld gebruik word met bitter min sukses in die bevordering van hul saak,” het Wayne Duvenage, voorsitter van Outa, gesê. Duvenage sê Sanral se advertensiebegroting is gelykstaande aan net ‘n paar groot maatskappye in Suid-Afrika. Hy sê die Suid-Afrikaanse Nasionale Padagentskap (Sanral) tree soos ‘n monopolie op met die regeringsbeleid as verdediging. Ben Martins, minister van vervoer, het Woensdag in die parlement aangedui dat Sanral se advertensieuitgawes van R30.4 miljoen in 2010/11 na R84.5 miljoen in 2011/12 gestyg het tot R87.1 miljoen in 2012/13.